Document ID: /roh_data/filtered/fineweb-2-filterrobots_roh.jsonl.gz/56446

Mo per pauc avessi dà in final cun participaziun svizra. Nadine Fähndrich, segunda suenter la qualificaziun, ha manchentà il final mo per otg tschientavels ed è vegnida 7avla. Nadine Fähndrich valeva sco favurita per ina medaglia. In grond trumpf era er la spezialista da sprint da Tavau che ha gudagnà avant in onn il sprint da la cuppa mundiala a Seefeld . Ella è dentant crudada ora gia en il quartfinal.
Dunnas – il podest
- Maiken Caspersen Falla da la Norvegia
- Stina Nilsson da la Svezia
- Mari Eide da la Norvegia
Era Schaad croda ora en il quartfinal
Il sulet Svizzer ch'era aunc en da la partida, Roman Schaad, n'ha gì nagina schanza ed è crudà ora.
Umens – il podest
- Johannes Hoesflot Klaebo da la Norvegia
- Federico Pellegrino da l'Italia
- Gleb Retiwych da la Russia
Ils Norvegiais Johannes Hösflot Klaebo po festivar il prim titel tar ils campiunadi mundials dal ski nordic a Seefeld. Per Johannes Klaebo èsi l’emprim da sia carriera. Sia cun patriota Kaspersen Falla ha percunter pudì defender il titel gudagnà gia avant dus onns.